KIRJALLINEN KYSYMYS E-2929/01 esittäjä(t): Hiltrud Breyer (Verts/ALE) komissiolle. Vastaus kysymykseen 1569/01 pyroteknisiä aineita sisältäviä esineitä koskevasta riskinarvioinnista EU:ssa.



Virallinen lehti nro 160 E , 04/07/2002 s. 0048 - 0049



KIRJALLINEN KYSYMYS E-2929/01 esittäjä(t): Hiltrud Breyer (Verts/ALE) komissiolle (24. lokakuuta 2001) Aihe: Vastaus kysymykseen 1569/01 pyroteknisiä aineita sisältäviä esineitä koskevasta riskinarvioinnista EU:ssa Komissio painottaa vastauksessaan kysymykseen 1569/01(1) ensimmäisen kysymyksen merkitystä. Mihin käytännön toimiin komissio aikoo ryhtyä poistaakseen havaitsemansa puutteet Yhdistyneiden kansakuntien vaarallisten aineiden kansainvälisistä tiekuljetuksista tehdyn eurooppalaisen sopimuksen (ADR-sopimus) mukaisessa luokittelussa (luokat 1.11.4), joka koskee ilotulitteiden mahdollisesti väliaikaiseen varastointiin käytettäviä laitoksia? 1. Tämä on erityisen tärkeää, koska sisällyttämällä järjestelmä Seveso II -direktiiviin jäsenvaltiot velvoitetaan sen soveltamiseen vastaavanlaisissa laitoksissa. 2. Toistan esittämäni ensimmäisen kysymyksen. Miten komission mielestä YK:n ADR-sopimuksen mukaisia testejä voitaisiin täydentää testeillä, joissa esineet altistetaan tulelle suljetussa tilassa, jotta voidaan ottaa huomioon se tosiasia, että pyroteknisiä aineita sisältäviä esineitä etupäässä kuljetetaan ja myös varastoidaan säiliöissä? 3. Komissio painottaa vastauksessaan myös toisen kysymyksen merkitystä. Mihin toimiin komissio aikoo ryhtyä nykyisten epäkohtien poistamiseksi? 4. Mihin toimiin komissio aikoo ryhtyä sen varmistamiseksi, että räjähdysalttiit esineet luokitellaan yhtenäisesti ja niiden käyttöä koskevat vaatimukset ovat yhtenäiset unionissa? 5. Toistan vielä esittämäni toisen kysymyksen. Onko komission mielestä mahdollista velvoittaa jäsenvaltiot testauttamaan kaikkien räjähdysalttiiden esineiden luokitukset yhteisön valtuuttamilla laboratorioilla ennen maahantuontia? (1) Katso sivu 2. Margot Wallströmin komission puolesta antama vastaus (12. joulukuuta 2001) Ottaakseen huomioon sen tosiasian, että pyroteknisiä aineita kuljetetaan ja myös säilytetään paljon säiliöissä, komissio aikoo tutkia tiiviissä yhteistyössä jäsenvaltioiden kanssa keinoja poistaa nykyisten testausmenettelyjen ja Yhdistyneiden Kansakuntien vaarallisten aineiden kansainvälisistä tiekuljetuksista tehdyn eurooppalaisen sopimuksen (ADR-sopimuksen) mukaisen luokittelun mahdolliset puutteet, mukaan luettuna testin, jossa esineet altistetaan tulelle suljetussa ympäristössä. Komissio totesi jo vastauksessaan arvoisan parlamentin jäsenen kirjalliseen kysymykseen E-1569/01(1) harkitsevansa asianmukaisia toimenpiteitä, joilla varmistetaan, että erityisesti kolmansista maista tuotavat räjähdysalttiit ja pyrotekniset tuotteet luokitellaan ja merkitään oikein ja tuotteisiin liittyviä vaaroja vastaavasti. Komissio korostaa tässä yhteydessä, että tarvittavat tärkeät säännöt on vahvistettu. Näihin kuuluu yleisestä tuoteturvallisuudesta annettu neuvoston direktiivi 92/59/ETY(2). Yksi suurimmista heikkouksista on tällä hetkellä sääntöjen täytäntöönpano. Direktiivin täytäntöönpanon tasoa jäsenvaltioissa voisi selvästikin parantaa niin, että tulevaisuudessa vältytään väärin merkittyjen räjähteiden maahantuonnilta kolmansista maista. (1) Katso sivu 2. (2) EYVL L 228, 11.8.1992.